Kilometer sifar

Di kebanyakan negara, kilometer sifar (juga ditulis 0 km) atau istilah sama dalam bahasa lain (juga dikenali sebagai kilometer kosong, penanda batu kosong, stesen kawalan atan titik kawalan) menunjukkan sesebuah lokasi khusus (biasanya terletak di ibu negara) dari sesuatu jarak yang diukur secara tradisional dan sebahagian negara menggunakannya sebagai lokasi atau koordinat rasmi sesebuah tempat bagi mempercepat pencarian di satelit angkasa. Ini juga digunakan untuk mengukur jarak antara sesebuah tempat dengan tempat yang lain. Secara sejarahnya, terdapat batu penanda pada kilometer sifar yang mana pemandu boleh menetapkan odometer mereka untuk mengikut arah pada awal buku panduan.

Salah satu penanda itu ialah Milliarium Aureum ("Golden Milestone") dari Empayar Rom, yang dipercayai sebagai asal literal bagi pepatah Inggeris bahawa "semua jalan menuju Rom".

Malaysia
Borneo Malaysia
Di Sarawak, Malaysia, kilometer sifar Lebuhraya Pan Borneo bermula di Telok Melano.  Di Sabah, Malaysia, titik permulaan sifar kilometer Bandaraya Kota Kinabalu bermula di hadapan bangunan Lembaga Pelancongan Sabah, yang pernah menjadi pejabat pos pada zaman penjajahan British. thumb|upright|Kilometer Sifar di Telok Melano

Semenanjung Malaysia
Di Semenanjung Malaysia, kilometer sifar bagi jalan raya di Semenanjung Malaysia terletak di depan Pejabat Pos Besar Johor Bahru dan bukannya di ibu negara di Kuala Lumpur sebagaimana kebanyakan negara lain. Ia berikutan jarak bagi ketiga-tiga laluan tulang belakang utama di Semenanjung Malaysia iaitu Laluan Persekutuan Malaysia 1, Laluan Persekutuan Malaysia 3 dan Laluan Persekutuan Malaysia 5 dikira dari Johor Bahru.

Rujukan

Kategori:Geografi